तेक्वान्दो टोली बैंकक जाने
थाइल्यान्डको बैंककमा हुने सातौं अन्तर्राष्ट्रिय तेक्वान्दो च्याम्पियनसिपमा नेपालका २२ तेक्वान्दो खेलाडीले प्रतिस्पर्धा गर्ने भएका छन् । 
काठमाडौं — थाइल्यान्डको बैंककमा हुने सातौं अन्तर्राष्ट्रिय तेक्वान्दो च्याम्पियनसिपमा नेपालका २२ तेक्वान्दो खेलाडीले प्रतिस्पर्धा गर्ने भएका छन् ।  अक्टोबर २०–२२ सम्म हुने प्रतियोगितामा नेपाली खेलाडीले पुम्से र फाइटमा प्रतिस्पर्धा गर्नेछन् । मंगलबार नेपाल तेक्वान्दो संघले २७ सदस्यीय नेपाली तेक्वान्दो टोलीलाई बिदाइ गरेको छ । टोली बुधबार जानेछ ।रोशन खानको नेतृत्वमा जाने टोलीका म्यानेजरमा मीरा थापा र प्रशिक्षकद्वय प्रकाशमान राजभण्डारी र राजकुमार पाण्डे छन् । खेलाडीमा दीपेन्द्रबहादुर नेपाली, उज्वल श्रेष्ठ, विनोद थापा, डेविड थापा, ललित बुढा, आर्यन पौडेल, अजित गुप्ता, दीपक थकाली, विकास कुमाल, टार्जन मगर, प्रवेश पण्डित, जयदेव पौडेल, भूमिश्वर भुसाल, सुलभ सिम्खडा र सागर बराल छन् । महिलातर्फ दिपिसा गुरुङ, सन्ध्या थापा, मेलिना गुरुङ मगर, पार्वती गुरुङ, रेखमाया गुरुङ, मनकुमारी गुरुङ र जस्मिन गुरुङ छन् । 